|  |
| --- |
|  **Свети Христофор** |
|  |
| 
Поглед на црквата |
| **македонска православна црква** |
| **Епархија** | Преспанско-пелагониска |
| **Архијерејско намесништво** | Битолско |
| **Парохија** | Бистричка |
| Местоположба |
|  |
| **Координати** | 40°59′19″N 21°20′29″E﻿ / ﻿40.98861° СГШ; 21.34139° ИГД﻿ / 40.98861; 21.34139Координати: 40°59′19″N 21°20′29″E﻿ / ﻿40.98861° СГШ; 21.34139° ИГД﻿ / 40.98861; 21.34139 |
| **Место** | Крстоар |
|  **Општина** | Битола |
|  **Држава** | Македонија |
| Општи податоци |
| **Покровител** | Свети Христофор |
|  **Изградба** | XIX век |
|  **Завршено** | 1837 |
| Архитектонски опис |
|  **Архит. тип** | еднокорабна |
|

**Свети Христофор** — главна манастирска црква на Крстоарскиот манастир во битолското село Крстоар.

Местоположба
------------

Црквата е сместена на околу 5,5 километри од градот Битола. До него води асфалтен пат, најпрвин до селото Крстоар. Од селото, асфалтниот пат продолжува во должина од еден километар, на моменти стрмен и тесен.

Дополнително, до манастирот може да се пристигне и преку соседното село Буково, од каде преку црквата „Воведение на Пресвета Богородица", води пешачка патека.

Историја
--------

Црквата била подигната во четвртата декада од XIX век. Претрпела сериозна обнова во 1926 година.

Архитектура
-----------

Претставува прилично голема еднокорабна градба, со петстрана апсида на исток и влезови кон наосот од западната и северната страна, а директно во олтарниот простор може да се влезе преку посебната врата на југоисточната страна.

Историјата на храмот е испишана на мермерната плоча на фасадата над северниот влез.

### Фрескоживопис

Живопис се забележува и на надворешноста, односно има насликана претстава на Свети Христофор над западниот влез. Насликан е во медаљон, претставен во цел раст со повеќето негови атрибути. На рамото го носи малиот Христос, додека во едната рака држи копје, а со левата го придржува маченичкиот крст. Покрај тоа, запишана е 1926 година како година на сликање на претставата.

Во храмот нема сочувано ѕидно сликарство од изградбата на црквата. Оној живопис што може да се сретне во апсидата на црквата и на темето од сводот, насликано е за време на нејзината обнова во 1926 година.

### Иконостас

Иконостасот во црквата бил направен во третата декада од XX век. Бил направен со три реда на икони, царски двери и високи врати на јужниот и на северниот дел.

Во црквата се зачувани само неколку празнични икони од XIX век.

Галерија
--------

* Поглед на цркватаПоглед на црквата
* Знак за изградбата на цркватаЗнак за изградбата на црквата
* Влезот во цркватаВлезот во црквата
* Кратка историја на храмотКратка историја на храмот
* Дел од храмотДел од храмот
* Апсидата на храмотАпсидата на храмот
* Страничен погледСтраничен поглед
* Апсидата на храмотАпсидата на храмот

Историски фотографии
* 
* 
*

Поврзано
--------

* Битолско архијерејско намесништво
* Бистричка парохија
* Крстоар

Наводи
------

1. ↑  Јелена Павловска, Наташа Ниќифоровиќ и Огнен Коцевски (2011). Валентина Божиновска (уред.). *Карта на верски објекти во Македонија*. Менора - Скопје: Комисија за односи во верските заедници и религиозните групи. ISBN 978-608-65143-2-7.
2. 1 2 3 4 5 6 7 8 9  Палигора, Ристо (декември 2011). „Студија за манастирски туризам на Баба Планина" (PDF). Битола: Центар за развој на Пелагонискиот плански регион. Архивирано од изворникот (PDF) на 2013-12-28. Посетено на 29 април 2019.

Надворешни врски
----------------

* Црква „Св. Христофор" - Крстоар на Ризницата ?